فرض اور نیکی
اپنے رشتہ داروں کے ساتھ صلہ رحمی کرنا دین کا الگ حکم ہے۔ ایک مسلمان کی حیثیت سے اس پر عمل کرنا خدا کی اطاعت اور نیکی ہے۔ ہر نیکی کمانی چاہیے۔ انسان جذبات اور عقل دونوں کا مجموعہ ہے وہ تقسیم نہیں ہو سکتا کہ جذبات کا سوئچ آف کر کے خالص عقلی محرکات کے تحت کام کرے۔ خدا کا بھی یہ حکم نہیں ہے کہ انسان اپنے دیگر جذبات کو خدا کے احکام کی اطاعت میں شامل نہ ہونے دے۔ نیکی خدا کے لیے کی جاتی ہے مگر جو کام انسانوں سے متعلق ہوتے ہیں ان میں اچھے جذبات کا پیدا ہونا پسندیدہ بات ہے اور برے جذبات جیسے غرور یا حقارت کا پیدا ہونا بری بات ہے جس سے منع کیا گیا ہے۔